Podlitiek: Februarie-verkiesing en reaksie op plunderingOpgestel deur die Podlitiek-span (Argieffoto: Henk Kruger/African News Agency) Daniël Eloff en Ernst van Zyl is terug agter die mikrofone om hierdie week se gebeure te ontnonsens. Dié episode van Podlitiek fokus op die verslag van oud-adjunkhoofregter Dikgang Moseneke aan die Onafhanklike Verkiesingskommissie wat voorstel dat die munisipale verkiesing van vanjaar uitgestel moet word tot Februarie 2022. Daniël wys daarop dat hierdie voorstel in die ANC se guns is, siende dat die party nie so gou ná die pandemie en die onlangse onluste mense by die stembus wil hê nie. Ernst wys uit dat dit vreemd is dat die EFF homself skaar by die ANC in dié geval. Volgens Ernst sou ŉ virtuele verkiesing die EFF gebaat het. Ernst draai die gesprek na die vreemde en gemengde reaksies wat ons die afgelope week gesien het rakende die onluste in Gauteng en KwaZulu-Natal. Die sprake dat die onluste as ŉ staatsgreep gesien moet word, word sterk deur Ernst én Daniël gekritiseer. Volgens die Podlitiek-span gebruik die faksies binne die ANC dié narratief vir eie politieke gewin. Die episode sluit af met ŉ bespreking oor hoe Suid-Afrikaners hulself staatsbestand moet maak en dat verandering op ŉ klein skaal uiteindelik ken lei tot werklike en noemenswaardige verandering. Al hierdie stories en meer in hierdie week se Podlitiek. Podlitiek lewer nie die nuus nie, hulle maak dit. Luister Podlitiek.